b'\n_START_ARTICLE_\nReinhold Roine\n_START_PARAGRAPH_\nReinhold Roine (sukunimi vuoteen 1886 ja vuodesta 1920 Silfverstr\xc3\xb6m; 14. hein\xc3\xa4kuuta 1866 Helsinki \xe2\x80\x93 2. toukokuuta 1937 Kotka) oli suomalainen filosofian maisteri, kirjailija ja kansakoulutarkastaja. H\xc3\xa4n k\xc3\xa4ytti nimimerkkej\xc3\xa4 Reeni Roine, R. R. ja Watson._NEWLINE_Roineen vanhemmat olivat kirvesmies Anders Silfverstr\xc3\xb6m ja Karolina Tiljander. H\xc3\xa4n p\xc3\xa4\xc3\xa4si ylioppilaaksi Helsingin alkeisopistosta 1886 ja opiskeli sitten Helsingin yliopistossa valmistuen filosofian kandidaatiksi 1895 ja maisteriksi 1897. Roine toimi Kotkan piirin kansakoulutarkastajana 1911\xe2\x80\x931925 ja Kymenlaakson piirin kansakoulutarkastajana 1925\xe2\x80\x931933._NEWLINE_Roine oli naimisissa 1891-1935 Hulda Olivia Takolanderin (k. 1935) kanssa.'